
Portul popular romănese. 


LECŢIE ŢINUTĂ La CURSURILE DE VARĂ DE N. IORGA. 





Îi 


Faţă de portul nostru popular, saŭ 
portul romănesc, cum i se poate zice 
mai bine, aŭ fost în deosebite timpuri 
deosebite atitudini, şi rostul lecţiei de 
astăzi e poate să însemne o nouă ati- 
tudine faţă de dînsul. 

Cea dintăii atitudine, ca în toate lu- 
crurile la noi, a fost, firește, complecta 
lui ignorare, neînțelegerea desăvîrșită a în- 
semnătăţii artistice şi naţionale a acestul 
port. O mulțime de vreme portul nostru 
n'a atras privirile nimănui. 

Acuma, de cîte ori un lucru atrage 
atenţia la noi, se știe în ce formă se 
manifestă această atenţie: în modă. În 
moda, care pornește foarte răpede, pare 
a cuceri tot terenul, pentru ca după cîtăva 
vreme să dispară cu desăvîrșire. 

Noi nu ne gîndiam la valoarea artistică a 
portului nostru pe o vreme cînd sl era cu- 
noscut de străini, de artişti şi călători stră- 
ini. Căci colecţiile, foarte frumoase, care 

sau făcut, alături de colecţiile privitoare la monumentele istorice 
de la noi, între 1830 și 1870, sînt datorite străinilor. Asfel un 
mare artist frances, Bouquet, trecînd prin părţile noastre, a ti- 
părit întrun „Album Moldo-Valaque“ o sumedenie de astfel de 
înfățișări ale portului romănese și, afară de cîte un desemn în 
culegeri ca acea germană, de la începutul veacului al XVIII-lea, 
pe care de curînd a căpătat-o Academia Romînă, ori în cărti, 
ca a lui Karaczay (cu reproducere în culori), acesta poate fi socotit 
cel d'intăiui document, autentic și artistic în acelaşi timp, al îmbră- 
căminţii noastre naţionale. 

Aproape tot aşa de puţin îl țineam în seamă, cu toată iubirea 
pentru poesiile cîmpeneşti ale lui Alecsandri, cînd la venirea în 
țară a actualului nostru Suveran, Măria Sa a arătat interes de 
la început pentru acest port și a dat însărcinare unui pictor 
care a mai îndeplinit rosturi artistice la Curte, lui Satmary — 
Ungur poate numai ca nume, poate nemeș romiîn din părţile un- 
gurești ale Satmarului — să schițeze costume din deosebitele 
părți ale țerii. Colecţiunea, foarte bogată, făcută între anii 1866 
şi 1870, se păstrează în prea puţine exemplare, şi cel de la Aca- 
demia Romînă e poate singurul întreg. Desemnurile în colori ale 
lui Satmary nu sînt deci nici ele datorite unel conștiințe şi unul 
îmbold al societăţii noastre. 

Şi nici moda, afară de încercările ce se datoresc cîtorva no- 
bile femei din familia Goleștilor şi care, semnalate în ziare acum 
cîtva timp, ar trebui cunoscute în chip maï sigur şi mai larg, 
nu se datorește acestei societăți pasionate după lucrurile străine, 
după modelele minunate ale Apusului. 

Acum vre-o treizeci de ani, Regina Romăniei prinse iubire de 
costumul nostru popular şi se îmbrăcă într'însul, Fireşte că 
toată boierimea, „înnalta aristocrație“, s'a grăbit să-l și adopte 
măcar în anume ocasiuni solemne. Se înjghebaseră societăți 
pentru răspîndirea, portului naţional și, unele aveai o origine 
mal veche, mal serioasă, decît moda pentru cultivarea veşmîn- 
tului romănesc. Cîte una, din cele.de la început trăieşte şi astăzi 
pe lîngă tovarășe maï nouă, aducînd şi un dram de seriositate 
pe lîngă multa dorinţă de zgomot care deosebeşte cercurile so- 
ciale în căutarea unei ocupații. O organisare metodică și trainică 
însă n'are — să mi se dea voiea o spune — niciuna din ele, căci 
altfel se putea face mai mult decât ceia ce sa făcut, și maï ales 

se putea ajunge la o continuă desvoltare a scopului şi mijloa- 
celor, pe care nici la „Furnica“ n'am putea-o recunoaşte uşor. 

Moda aceasta întrodusă de Regina Elisabeta, a durat numai 
cîtăva vreme, şi azi, între cei mai bogaţi, sînt foarte puţini cari-şi 
amintesc de'iubirea pentru „costumul naţional“ de prin anii 
1880. Modele aŭ această soartă. 

Poate că a venit vremea, în starea de conştiinţă de astăzi, 
să se treacă de la fasa de modă la fasa unei cercetări şti- 
inţifice a portului nostru. Trebuie,să ştim tot ce avem, dar 
să-l preţuim oriunde după adevăr, iar nu după închipuire. Pentru 
că, de cînd am început să avem simţ, măcar în anume straturi 
ale societăţii noastre, pentru lucrurile romănești, este o primej- 
die—care poate să se întilnească şi la tinerii de acum —, pri- 
mejdie care ne poate expune, din partea străinilor, unor crude 
critice întemeiate: aceia, care atribuie naţiunii romănești, după 
ce atiţia i-ati contestat orice originalitate, mai multă originali- 
tate decît oricării naţiuni de pe faţa pămîntului. Era și este une 
Or și azi un fel de prosternare înnaintea, tuturor alor noastre. 

Deci şi înnaintea portului nostru, perfect ca frumuseţă și de 
o absolută „originalitate. Romanticii generaţiei trecute, cei cari 
nu voiaŭ să înjoseasca poesia noastră populară legînd-o cumva . 
de a neamurilor vecine şi comparind-o cu dînsele, decretaii în 
sigurul lor dogmatism romantic: Noi, prin simţul superior de fru- 
museţă pe care ni l-a dăruit natura, am fost în măsură ca, 
într'o anume clipă a desvoltării noastre istorice, să descoperim 
acest port, care e, prin urmare, al nostru şi numai al nostru, și 
nică măcar al strămoşilor cari purtati alt nume. Căci a spune că- 
acest port ar putea fi împărţit cu alţii, sai că a putut trece la 
alţii, ar însemna o ofensă adusă mîndriei legitime a neamului 
nostru. i 

Zicem, din potrivă: înnainte de a rosti o părere în ceia ce pri- 
vește originea portului nostru popular, e bine să-l punem în asă- 
mănare. cu acela al naţiunilor care ne încunjură. Şi să nu cre- 
deţi că această metodă o să ne ducă şi aici unde duce de obicei 
la noi metoda comparaţie cu vecinii noştri: la resultatul că 
sîntem maï straşnică decît dînşii toți şi avem dreptul de a-i 
acoperi cu despreţul nostru, și nici la acela, iubit de învățați, —fi- 
losofi, istorică, etnografi—că am luat toate de la dînşii. Nici pri- 
mirea unui împrumut, fie chiar liber, nică pretenţia de superio-- 

ritate aristocratică din partea noastră. Ci altceva: o asămănare 
ază, care duce la o unitate de viaţă culturală, între eï și noi, în 
alte vremuri. 


II. 


În ţerile balcanice, de dincolo de Dunăre, se dă de multă 
vreme portului popular o preţuire deosebită. Pe lîngă ilustraţii 
îngrijite, adese oră și în colori, prin lucrări de etnografie, pănă 
şi cărțile postale cu înfățișări de porturi sînt foarte bine fă- 
cute și foarte răspîndite, pe cînd nouă, în lipsa lucrărilor etno- 
„grafice bine ilustrate, ni lipsesc, — pentru Moldova mai ales,— 
chiar cărţile postale cu porturi alese. 


lată costume din Serbia. Un grup de femei sîrboaice poartă 
un costum pe care, dacă nar fi inscripţia jos, ar fi aplecat 
cineva să-l creadă port romănese din părţile Mehedinţului. Afară, 
de tulpanul cu floră multe, ieșit din fabricile ungurești, care bi- 
ruieşte ici și colo,—și nu numai la Sîrbi, ci, din nenorocire, în 
toată Moldova noastră, unde numai Unguroaicele de la munte: 
- păstrează concii și maramă—, afară de fusta de mătasă care e: 
pusă une oră supt fotă,—adaos orăşenesc—, nu e vre-o deosebire.. 
Doar că pieptarul cuprinde și elemente turcești în aurul mult și 
desemnul încărcat. Şi năframa de pe cap,și ia cusută cu flori, şi 
catrinţa, zăvelea, bogat împodobită, sînt elemente ce se întîlnesc: 
şi la noi, în părțile ce corespund geografic Serbiei dunărene. 

Așa e de la un capăt al Serbiei la altul. 

În Bulgaria sînt mai multe porturi. Doar în funduri de Balcan 
găsim, prin cine ştie ce străvechi înrîuriri de barbari pribegi, mon- 
struoase eşafodaje de blăni, flori, panglici pe cap, platoşe meta- 
lice, făcînd din trup un adevărat galantar de scumpeturi. În cu- 
tare părți capul se acopere cu un fel de tulpan învîrtit, care ar 
avea să fie fes, pe cînd trupul se cuprinde întrun pieptăraş, nu 
tocmai mult împodobit, pe care-l poate admite și portul nostru. O' 
singură fotă încunjură trupul, ca în Bucovina noastră. La Şopii din 
Ţinutul Sofiei, a căror origine nu e bine determinată, are un ca- 
racter deosebit şi arta populară, în care, pe lîngă pestelci -şi 
inovaţii orășenești, liniile esenţiale, cunoscute nouă, se păstrează, 
Aici colorile sînt însă mai întunecate; nu se întilnește aurul, veselia, 

roşului, lumina galbenului ca în regiunea, de lîngă Dunăre. Asămă- 
nător şi cu portul sîrbesc al bărbaţilor, cel bulgăresc ni aminteşte prin 
părțile din care se alcătuieşte, ca și prin datinile de împodobire, 
pe al nostru. Al Şopilor acestora din împrejurimile Sofiei, unde 
nu poate fi bănuit un împrumut de la noi, cuprinde căciulile 
noastre, sumănaşul mic, ce e drept de altă culoare decît al 
nostru şi cu altă împodobire, în locul ițarilor strîmţi cari se 
întîlnesc totuși şi în Bulgaria în atitea părți, tocmai ca şi la 
noi,—pantaloni mai largi, ca în Oltenia, şi opinci. 

Iată acum un costum de la Vacarel (se atribuie după numele 
locului o origine romănească sătenilor de acolo). Afară de mî- 
neca împodobită, şi nu prin cusături, ca la no, ci prin cercuri 
grele de aur, imitație a costumului turcesc,—costumul e asămă- 
nător cu celelalte. i i 

În regiunea 'Ţaribrodului, din spre Sîrbia, o fată poartă catrința 
caracteristică, cu dungi latitudinale, obişnuită în tot Ținutul ro- 
mănesc, şi flăcăul, cu căciula mai mică decît cea mai mică de 
pe la noi, ar putea fi luat alfel foarte uşor drept un ţeran de-ai 
noştri. 

TȚerancele, poate de obirşie romănească, din părţile Lomului, 
de la Lompalanca şi celelalte localități de lîngă apa cu acest 
nume, poartă adesea pe catrință un fel ciudat de podoabă mo- 
dernă, cu broderii represintîind găini, trandafiri mark și alte ca- 
picaturi. E o decădere a unui tip care domnește şi la noi şi 
care și la noi, în decădere, a urmat același povîrniș. 

Şi aproapenu mai putem face o deosebire faţă de portul nostru 
cînd vedem pe cel dunărean, din regiunea Rușciucului, cu ace- 
Jeaşi cusături discrete, aceiaşi așezare estetică a maramei ca la noi. 

Să amintim și faptul că asămănarea între portul nostru şi al 
Bulgarilor se întilnește şi în numele pentru deosebitele piese de 
îmbrăcăminte: fotă, maramă, cojoc, opincă, cârpă, ciorapi se zice în 
amîndouă limbile; dar Bulgarii zic „călciuni“ la călțuniă noştri, 
cuvînt de origine latină, în legătură cu cel mai depărtat trecut 
al nostru. 


I. 
` De la Sîrbi şi Bulgari să trecem la poporaţia „macedoneană“ 


în mijlocul căreia trăiesc Aromîniï, cari aŭ şi primit influențe 
din partea acestei poporaţii. 

De curînd s'a făcut o excursie în Macedonia, condusă de d. 
G. M. Murgoci și de d. dr. C. Istrati. Din această excursie a 
ieşit o carte foarte frumoasă cu text pitorâse de d. Francis 
Lebrun şi cu multe fotografii interesante. 

Albanesii, urmaşi a vochilor Ii, aŭ înrîurit asupra Slavilor 
macedoneni mult, dar nică înriurirea, lor nu e deosebită în esenţă, 
Pe lîngă această înrîurire însă, şi cea maï tărzie a Turcilor, 
găsim opinca, forma pileus, maï mică, rotunzită, a acoperemîn- 
tului de cap, găsim veşmîntul femeiesc asămănător. În regiunea 
nordică a Macedoniei ni se înfăţişează un port femeiesc în care 
se vede foarte bine catrinţa. Pănă în văile Pindului apare ză- 
velca, Mehedinţencelor. 

Dar iată şi Grecii vecinii, conlocuitorii lor. Cît nu s'a ris de 
fustanela, de papucii cu canaf, de fesul cu alt canat, lung, al 
Grecilor... Eï bine, dacă înlătură cineva exagerarea din acest 
costum, recunoaște foarte răpede influența albanesă în costumul 
popular grecesc, căci Elinii de azi, cu atîta sînge albanes în vine, 
nu poartă costumul strămoşilor lor, care era, ca şi cel italic, cos- 
tumul mediteranean. 


Peninsula balcanică, prin urmare, ni oferă de la un capăt la 
altul costume care în liniile lor generale corespund, — și în nu- 
„mirile lor chiar, — de la un popor la altul. Deosebiri presintă, 
coloarea, mărimea, pieselor de îmbrăcăminte, dar fondul unitar 
e limpede. Acest fond unitar, ca basă a costumului nostru po- 
pular, e un lucru incontestabil. i 

Se va zice poate: mîndria noastră sufere. Se va vedea că ea 
nu sufere, ci se înnalță, din potrivă, prin explicația firească a 
acestor lucruri. 


IV. 


Şi, nu numai că samănă costumul nostru cu al popoarelor din 
peninsula, balcanică, dar samănă, şi cu acela al vecinilor noştri 
celorlalți, din regiunea, carpatică. | 

Unii aŭ luat vădit de la noi, şi se poate căpăta şi lămurirea istorică 
a împrejurărilor. De aici vine portul moldovenesc de munte al Ru- 
tenilor din părţile Bucovinei și ale Hotinului, întru câtva, şi al Huţu- 
lilor (Huţul, Hut; cf. Moţ) din Carpaţii nordici, de aici frumoasele 
fote, caracteristicele cojoace, alesele cusături Şi impunătoarele 

marame ale Unguroaicelor din județele Roman şi Bacăŭ, care nu 
sînt venite de ieri de alaltăieri, ci de veacuri ce fac la un loc 
mia de ani. 

La Maloróşi cari naŭ fost înrîuriți niciodată de noi, găsim pă- 
lăril cu margenï mari (niciodată însă, căciula), pantaloni strimță 
— materia, şi coloarea roşie, nat rost hotăritor; Balcanul are, în 
locul pînzei albe, postavul cafeniă, de suman —, cămăși înflorite, 
păr tăiat în frunte „cu strachina“, cizme mari. 

Femeile poartă fote ca la noi, şi deosebirea stă numai în coafură 
şi în tulpanul urit, care sa introdus, în Galiţia ca şi în Serbia, 
supt influenţa, fabricelor de pretutindeni. Cojocelul, cusăturile de 
pe umăr li daŭ înfățișarea unor fete din satele noastre, mal ales 
cind naŭ faţa buhăită şi părul de cinepă, ci obraz rotund și 
ochi negri focoși. 


Afară de Rusneci, avem ca vecini şi pe Saşi şi Unguri. De 
sigur că sar revoltă mulți Saşi din Ardeal dacă li sar spune 
că este o influenţă a portului romănesc asupra portului lor. 
Dacă e vorba de portul săsesc pur, care se întrebuințează în 
ocasiuni solemne, cînd merg la biserică, la mari serbări de fa- 
milie, la nunţi, atunci de sigur că pentru portul acesta femeiesc, cu 
pălăriuţa de catifea, cum e comănacul călugărilor, cu pieptărașul 
ce samănă cu al Elveţienelor, cu o rochie plină în faţa căreia 
se întinde o postelcă albă, nu poate fi vorba de aşa ceva, și de 
sigur că portul bărbaţilor, asămănător cu al țeranilor renani și 
alsacieni, nu samănă cu portul nostru. În colectia foarte frumoasă 
tipărită de firma Drotlev din Sibiii puteți vedea acest port să- 
sesc, dar iată tot acolo două familii săsești în portul cărora 
influenţa romănească se vede. Din felul cum e împodobită tusta 
ori pestelca ţerancei, cum se înfăţişează pe ea cusăturile, din 
cojocul Sasului de lîngă dinsa, se vede incontestabil înriurirea, 
romănească asupra costumului Saşilor din părțile Bistriţei. 

La, Unguri, Ceangăil se îmbracă aproape romăneşte, și partea 
originală introdusă de dinșii în îmbrăcăminte e datorită numai 
lipsei de gust sai neobişnuinţei femeii de a lucra: ea a vrut să 
se îmbrace romăneşte, dar, pentru că nu ştie ce face cu cele 
cinci degete ale eï, cumpără fel de fel de lucruri urite de tîrg, 
cu care se împodobește. Dar iată, maï adînc în Ardeal, cutare 
țeran ungur din regiunea Inedorii: poartă cămaşa scoasă 

afară cu margeni lungi, pieptăraş și a maï adaus o mare cravată, 
cumpărată de la tîrg, care-i ajunge pănă la brîù. Femeia însă e 
îmbrăcată cum sînt Romîncele din părțile ei; numai că, după 
datina ungurească, doveditoare de maï răi gust, a atîrnat la 
brîù multe panglicuţe ca la urechile unui cal gătit de nuntă. 

Ceia ce ar părea însă și maï curios decît aceasta e faptul că 
Și costumul unguresc clasic, din „Pustă“, are anume legături cu 
costumul de la noi, deși decăzut, desbrăcat de liniile lut armo- 
nioase şi de orice frumuseţă de împodobire. 


Şi mai curios sa părut tuturora portul ţerancelor din Suedia, 
d. ex. din Skansen, care cuprinde catrința vristată în lat, absolut 
ca la noi. 

De unde vine această asămănare? De ce portul grecesc: sa- 
mănă cu cel albanes, cel albanes cu cel sîrbesc, cel sîrbese cu 
cel bulgăresc, şi acesta cu cel romănesc? Cum se face că Bul- 
găroaicele gin Rusciuc se îmbracă întocmai ca Romîncile din 
părțile Argeşului — nu de la Dunăre —, că Sirboaicele din Serbia 
au portul ca al femeilor din Mehedinţi ? De unde vine că Ru- 
teanca din părţile Galiției își coase o îmbrăcăminte care se po- 
triveşte cu a Romînciy din Moldova? De unde vine că Ungurul 
din stepă chiar, are aceleași elemente de veșmînt ca şi să- 
teanul nostru? Cum se explică faptul că, dacă pui alături sătea- 
nul ceh, săteanul neamț din Stiria, strînşi în haina lor, cusuti 
parcă întrînsa — costumul stirian e, ca și cel tiroles, un costum 
vechiă german —, săteanul alsacian, săteanul T aceştia 
formează o lume, şi ceilalți altă lume? Şi, totuși, de unde vine 
că ţerancele din Skansen samănă, cel puţin în ceia ce privește 
unele piese, esenţiale, de îmbrăcăminte, ap cu ţerancele 
noastre? 

Dacă ar întreba cineva pe unul din generaţia maï veche,—cu- 
legîndu-și amintirile romane, el ar spune că trebuie să fie ceva 
roman și aici. Nu, de loc. îi costumul nostru nu e nimic roman. 
Chiar Romanii din vremea veche ştiau foarte bine aceasta. Cînd 
aŭ săpat columna lui Traian, aŭ făcut o deosebire foarte nota- 
bilă între costumul roman Și costumul dac. Că în acesta artiştii 
columnei aŭ întrodus și un element roman; e foarte firesc: eï 
fiind deprinși să înfățişeze costumul roman şi, neavînd schiţe, 

lucrind mai mult după amintire, aŭ trebuit să romaniseze fără 
să vrea costumul indigen. 

Prin urmare, încă odată, costumul acesta nu e de loc roman: 
el deosebește părţile trupului omenesc, îmbrăcîndu-le în parte 
pe fiecare, detailînd pieptul, mînile şi picioarele. Cusăturile colo- 
rate par făcute anume ca să însemne hotarele. Aceasta face însă 
radicala, deosebire faţă de costumul grecese și roman, care în- 
fătişaŭ trupul omenesc într'o singură unitate, foarte artistic dra- 
pată, într'o singură haină visibilă. Şi, în locul capului gol, aco- 
perit în vremi de vijelie sai de ploaie cu o parte din veşmînt, 
rare ori la ciobani cu vre-o cucula, de la care nouă, şi, prin noi, 
Bulgarilor, ni vine gluga, avem pileul dacic, semn de libertate şi 
putere, pe care în faţa lui Traian descoperitul îl poartă căciu- 
larul Decebal, cum, de alminterea, îl purtai ca bonetă frigiană 
— a Frigilor, de origine tracică —şi Grecii, în anume împrejurări 
și cu anume forme derivate. 

Şi, odată ce acest costum al nostru nu e roman, nu e gre- 
cesc, al cul să fi fost la început? Evident că al celor mai vechi 
locuitori din aceste locuri. Ei bine, elementul acesta, care a dat 
întregii noastre naţiuni tot fondul cultural popular, e elementul 
tracic. Şi Dacii, şi Geţii şi ceilalți locuitori ai Peninsulei Balca- 
nice şi cel cari trecuseră Marea de se așezaseră în Asia Mică, 
ni-aŭ lăsat portul lor poporal în liniile lui generale. Ni l-aŭ lăsat 
şi în elementele de înfrumusețare, ni l-ai lăsat în cromatica lui, 
în colorile pe care le întrebuinţati mai des și în legăturile obiş- 
nuite dintre aceste colori. 

Prin îpotesa aceasta tracică se explică şi asămănările dintre 
poporul nostru și cel scandinav. Şi iată cum. Scandinavii din 
Suedia și Norvegia sînt Goţi; limba pe care o vorbesc e un 
dialect gotic; religia veche gotică sa refugiat la dinșii, pănă în 
Islanda. Dar Goţii aŭ fost vecinii Tracilor, în vremea cînd ve- 
niaŭ pănă la Nistru. A fost prin urmare un moment cînd cul- 
tura poporală tracică şi cultura poporală gotică aŭ fost alăturate. 
Atunci a intervenit năvălirea Hunilor, care a zvirlit o parte din 
Goţă, pe la noi, în Peninsula Balcanică și în Italia, iar pe cea- 
laltă a depărtat-o spre Nord. Şi chiar asămănarea catrinței noastre 
cu veșmîntul acesta al ţerancilor scandinave este cea mai bună 
dovadă. despre caracterul tracic al portului nostru popular. Nicio 
explicaţie pe lume, în afară de aceasta, aşa de naturală, aşa 

de deplin dovedită istoriceşte, nu e în stare să facă înțeleasă 
asămănarea. Numai prin cunoaşterea acestui fond istoric se 
poate găsi legătura firească între una şi alta. 

Și, atunci, ruşinea noastră, despreţul nostru pentru portul bul- 
găresc și sîrbesc; sentimentul acesta de umilinţă cînd cons- 
tatăm oarecare legături între portul nostru şi al vecinilor de 
peste Dunăre, dispare. Cari sînt cel maï direcţi moştenitori aï 
Tracilor, în vatra lor însăşi, decît noi? Costumul acesta e al 
celor mai depărtață strămoși al noştri. Nicio năvălire barbară 
n'a putut să-l înlăture, nicio influenţă slavă, turanică sati gre- 
cească. El a rămas, formînd şi în acest domeniu basa desvol- 
tării noastre populare, şi în regiunea carpatică și în cea balca- 
nică. Cum putem reclamă pentru noi orice piatră romană în nu- 
mele strămoşilor latini, tot aşa, în puterea eredității tracice, 
putem reclamă orice element de frumuseță în portul tuturor 
popoarelor care aŭ locuit şi locuiesc în regiunea, carpatică şi 
balcanică. 


V. 


După aceste explicaţii, țin să atrag atențiunea, în ultima 
parte, mai scurtă, a acestei lecţii, asupra regiunilor după care se 
împarte portul nostru popular. 

Costumul nostru popular dezade. Statul ar putea să împiedece 
aceasta. 

Nu voii spune de ce nu o face. Portul nostru popular decade 
vădit prin păcatul celor de sus, cari-l despreţuiesc, prin păcatul 
Statului, care nu-l ajută, dar decade şi prin păcatul straturilor 
populare din regiunile unde el mai trăieşte încă. În Moldova, 
afară de părţile locuite de Unguri, el a perit aproape cu de- 
săvîrşire. În Bucovina, s'a maï păstrat. În Oltenia, toată se păs- 
trează. Aici, în Muntenia, sa păstrat în Argeș, în Muscel, în Dîm- 
boviţa 'şi în părţile de munte ale Prahovei, într'o foarte mică 
parte din judeţul Buzău şi, pe urmă, în forme de tot scăzute, 
în judeţele de șes, unde e însă redus la cea maï simplă expresie. 
Eï bine, şi în aceste Ținuturi, prin vina chiar a sătenilor, cos- 
tumul se strică. De ce? 

Din „nenorocire, gustul satelor, care ar putea fi un zăgaz contra, 
ciocoismului estetic, nu pătrunde de ajuns la oraș, dar gustul 

stricat al oraşului pătrunde necontenit la sate. Pătrunde nu nu- 
mai prin rochia, de altă tăietură, a orașelor, dar şi prin felul 
cum costumul popular e purtat de cei de la oraş, mutilat supt: 
influenţa croielii apusene. 

Cei de la sat își spun în mod firesc: de vreme ce persoanele 
bogate şi „sus-puse“ poartă așa costumul popular, de ce nu l-am 
purta și noi, căci se vede că aşa e mai bine! Însă „stra= 
turile de sus“, la noi, se deosebesc înnainte de toate printr'o 
acumulare pretențioasă, grosolană, de bogății, și, cum bogăţia 
aceasta acumulată în forme lipsite de gust se simte în alte do- 
menii, tot aşa e și în îmbrăcăminte. Mahalagioaica, pănă nu-și 
atirnă toate ceasurile, toate lanţurile de git — pănă şi ceasor- 
nicul de părete cred că şi l-ar atîrna de gît dacă ar fi mai 
scump! — pănă nu-și pune toate inelele, toate brățările, umblind 
cu un adevărat magazin de giuvaiergii pe miîni, pe piept, în spi- 
nare, nu se lasă! Și cu costumul populartot aşa se face: cînd e 
să se îmbrace cu el, cocoana de la oraş se gîndeşte care e 
portul cel mai bătător la ochi şi, prin faptul că are mai multe 
parale decît săteanca, unde aceasta ar fi pus un dram de aur, 
cealaltă pune o sută, unde punea un punct roşu, pune coșcogea 
trandafir. Ţeranca vede, şi începe să facă şi ea tot aşa. Astfel 
de la o bucată de vreme, prin şcoli — trebuie să o spunem, din 
nenorocire —, prin baluri cu costume populare, prin visitele fes- 
tive ale orașelor la sate, se creiază nouă costume populare, cu 
totul falșe, în care se adună, stricîndu-se prin contrast și uri- 
țindu-se prin îngrămădeală, elemente deosebitelor Ținuturi. Sînt 
în ele și elementele portului din Sălişte, și ale celui din Vilcea, 
din Muscel, din Prahova, din Moldova,—și de fapt aceste „porturi“ 
nu sînt de nicăieri. 

Costumul popular e însă produsul unei lungi experiențe, ieșită: 
dintro bogată încercare a oamenilor pe pămîntul lor. El cores- 
punde cu lumina din fiecare inut, cu împrejurările speciale din 
Ținutul acela, şi prin urmare, cum atmosfera, mediul ambiant, 
cerul în părțile Sibiiului nu sînt aceleași ca în părţile Dîmbo- 
viței, tot așa şi costumul, care nu se poate vedea fără înrîurirea; 
specială a aierului, fără încadrarea naturii, care e făcut în legă- 
tură cu natura şi rasa dintrun anume loc, dacă poate fi stră- 
mutat — cu pierderi mari —, nu sufere a fi amestecat. Noi sîntem 
un popor unitar, dar trebuie să admitem că amestecul, ce se află 

în orice popor, nu e același şi în aceleaşi proporţii în deose- 
bitele locuri: cutare parte de la noi are mult mai mult sînge 
tracic decît roman, cutare parte un amestec maí mare de sînge 
slav. Prin urmare natura și rasa, trecînd prin experienţe de sute 
— ca să nu zicem: de mii — de ani, se înfăţişează în costumul 
unei regiuni —, şi nu-l poți contamina cu costumul altei re- 
giuni. 


Regiunile acestea trebuie deci cunoscute. Şi care ar fi ele 
acuma? Trebuie recunoscută o mare regiune care cuprinde 
Bucovina şi partea de munte a Moldovei pănă în părțile Vrancii, 
unde se încheie întinderea acestui port, căci în părțile de din- 
colo de Siretiă, năpădite de testemele, de barizuri, de polcuțe 
de cit şi de fuste, nu-l mai întîlnim curat ca în părţile acestea. 
Dar, înnainte de a se întroduce cetele de Jidovi, înnainte de 
anii 1800-1830, era şi acolo acelaşi port care se întrebuin- 
țează acum numai în Bucovina şi în regiunile muntoase ale 
Moldovei. El se deosebeşte printr'o maramă aşezată pe un spri- 
jin: nu pe părul natural, ci pe părul artificial, pe conciuri în- 
cunjurate de cîrpe, — prin Ardealul sud-vestic sînt şi se zic: 
coarne —, şi această maramă formează ca o diademă de o ma- 
iestate deosebită aceleia care umblă cu o astfel de podoabă. 

Mai 'departe, pieptarul e numai un cojocel pentru vreme de 
iarnă, oră pentru ocasil de serbătoare, vara. O singură fotă, un 
singur vîlnic, încunjură trupul. E, de fapt, peste cămașă, singura 
piesă de îmbrăcăminte, care se învîrte strîns pe picioare. 

În ceia ce priveşte pe bărbaţi, avem o căciulă înnaltă sati pă- 
lăria cu margenile mari. Şi eï întrebuințează cojocul, bogat în- 
florit adesea şi foarte lung în Bucovina, nu numai ca o haină 
care ţine de frig, dar şi ca haina de ceremonie, „fracul“ ţerănesc, 
Brîul lor nu e, ca briul din Peninsula Balcanică, din stofă, ci un 
briîă de piele bătut cu ţinte ca o armă de apărare, întrebuințin- 
du-se briul roșu saŭ verde doar cînd omul nu iese în lume. țarii, 
bernevicil sînt strînși pe picior. În amănunte am putea adăugi, 
pe lîngă deosebirile de coloare, mărgelele care întră în cusături 
în proporții mult maï mari decît prin celelalte Ţinuturi romănești, 
iar fluturii, punctele metalice, care se întrebuinţează pe aici, nu 
sînt cunoscuţi pm regiunile acelea. 

Acest port a avut cîndva legături cu portul din anume re- 

giuni ardelene. În părţile Năsăudului, se poartă un costum, în 
cea mal mare parte stricat, în ceia ce priveşte femeile, dar pornit 
din acesta. Însă bărbaţii sati deprins şi cu pantalonii largi, ală- 
turi de iţarii strîmță. În regiunile Bistriţei e tot aşa, şi chiar în 
părțile Secuimii, de unde ni sai împrumutat de Secui o mul- 
time de elemente, pentru portul lor, esenţial deosebit de aripile 
de pînză albă ale Ungurilor din stepă. 

Acest port se continuă,—trecînd peste părţile Braşovului, unde 
e influenţa din Muntenia—în regiunea Făgărașului, în Ţara Oltului. 
Cine a văzut costumul femeilor din Ţara Oltnlui a trebuit să re- 
cunoască asămănarea cu cel din Bucovina sai Moldova munteană, 
mai ales în ceia ce priveşte femeia cu diadema maramei pe 
cap, cu fota strinsă în jurul picioarelor. Portul se întinde puţin 
și către Apus, ca pe la Pietroasa, în regiunea Munţilor Apuseni, 
la granița dintre Ardeal şi comitatele de către Tisa, unde femeile, 
în felul foarte degenerat cum își poartă coafura, aŭ ceva din li- 
niile de eșafodaj care se obişnuiese în Bucovina, în Moldova 
muntoasă şi în Ţara Făgărașului. 
„ Prin urmare de la un capăt al pămîntului romănesc la cellalt, 
pe linia munţilor, pănă unde ea atinge sus hotarul Galiției şi jos 
Ținutul Ardelean al Sibiiului, întîlnim costumul acesta muntean, 
adecă nu din Muntenia, ci „de munte“. 


Al doilea Ţinut de port popular romănesc se întilneşte în re- 
giunea, foastei Ţerii-Romăneşti, din judeţul Rîmnicu-Sărat pănă 
la Olt, şi într'o formă care nu e sensibil deosebită de aceasta, 
chiar dincolo de Olt. 

În costumul acesta toate lucrurile sînt mai mici, mai ușoare: 
pălăriuțele sătenilor nu mai aŭ bordurile mari, în podoabele 
costumului bărbatului se observă tendința de a face mai sprin- 
tege lucrurile. Femeile ţin, mai mult decît la formele pure, ori- 
ginale, la coloarea costumului, în care stăpînește albastrul şi 
roșul. Așa e maï ales, în cea mai mare bogăţie, portul din Mus- 
cel şi din Argeş. 

Acest port a suferit în Oltenia o mulţime de variaţiuni locale. 
Şi în Ardeal se întîlnesc, de cealaltă parte a muntelui, forme co- 
respunzătoare cu aceste variaţiuni. Ținutul Sibiiului, al Haţegu- 
lui trebuie puse în legătură cu portul din părţile muntene 
opuse. Precum Făgăraşul e asemenea în-iubirea pentru colorile 

vesele, focoase cu Argeșul, astfel în acestelalte părți ardelene, 
sud-vestice, precum în Vilcea şi Gorj—mai ales în Vilcea, unde nu 
pot pătrunde influențe mehedinţene, ca dincolo —, coloarea bă- 
tătoare la ochi nu se obişnuieşte de loc, ci numai severul ne- 
gru şi discretul albastru. 

Prin urmare am avea un port al judeţelor din 'Tara-Romă- 
nească, continuat dincolo de Olt în forme caracteristice pentru 
fiecare vale şi avîndu-și corespondentul în Ardeal. 


În Mehedinţi e un al treilea port, care se continuă prin portul 
din Banat şi e în legătură vădită cu portul sîrbesc. Regiunea 
aceasta a Banatului, Mehedinţului şi părţilor locuite de Romîni 
din Serbia — și pe urmă a Serbiei înseși — formează o unitate 
deosebită în port: fuste încreţite, iar în Banat opregul, în care 
fire roșil dese, răzlețe se desfac dintro bată ţesută grei cu 
culori ochioase și cu aur. Întrebuinţarea acestul aur într'o mă- 
sură mai mare şi în restul costumului, e un element vădit oriental 
noŭ, care se amestecă dibacii cu elementele tradiţionale tra- 
cice, ca, și. fardul turcesc care, în Banat, stricînd pelița atîtor 
fete tinere, ca, al cadinelor Orşovei şi Belgradului, de la care şaii 
învăţat. 

Portul din interiorul Ardealului, din părţile muntoase mara- 
murășene — care-și aŭ totuşi deosebirea —, portul mocănese, se 
întinde de la Munţii Apuseni pănă în Vrancea Moldovei. E un port 
păstoresc care a primit diferite influenţe modificătoare, după re- 
giuni, dar se pote recunoaşte totdeauna după coloarea îmbră- 
căminții după forma eï, după iubirea pentru mantaua de abă cu 
«Șnururi negre, pentru acoperemîntul de cap particular, care e că- 
ciula evasată a Mocanului, căciula mare și stăpînitoare a stăpi- 
nului de turme. 

Ultimul tip e acel din Dolj, Romanați, Vlaşca şi Ilfov. Aici se 
dă lupta între două costume: cel de munte şi cel determinat 
de viaţa, agricolă din regiunea Dunării, de marile călduri ce sînt 
aici, de nevoia unui veșmînt mai lesnicios, Şi încă un lucru : în 
vremurile vechi, cînd se lucra frumos și grei, eraŭ ţerancele li- 
bere, căci femeile nu lucra la cîmp. Cînd însă femeile aŭ tre- 
buit să cadă în situaţia de lucrătoare de pămînt, de ajutoare 
pentru boier, ale bărbatului, natural că toată munca migăloasă, 
care dă adevărata frumuseță costumului, a devenit imposibilă. 

Astfel costumul s'a redus la elementele sale cele maï simple. În 
ceia ce priveşte pe bărbaţi, avem hainele largi, în relație, şi ele, 
cu grelele ocupațiunï plugăreşti obişnuite. 

"În cadrul acestor tipuri fiecare vale îşi are varianta, şi în Ol- 
tenia se întîlnesc variante mal mari decît în Muntenia, cea d'in- 
tăiù fiind un Ținut foarte conservativ pretutindeni, cu un ca- 
racter local mult maï pronunțat. 


În treacăt pot să spun, apropiindu-ne de terminarea lecţiunii, 
că nu e adevărată părerea, represintată acum cîțiva ani de et- 
nograful bulgar Şișmanov, că portul popular nu vine de fapt de 
la popor, ci sa coborit de sus, de la clasele domnitoare, la ţerani. 
Costumul boierilor din vechime nu e decît costumul roman, tre- 
cînd prin fasa, de mare lux oriental, de amplitudine meridională 
şi de ornamentare bizantină a evului mediu. 


În colecţiunile de albumuri de porturi romănești, pe care le 
avem astăzi, se află un material destul de bogat şi de frumos 
pentru multe studii de amănunte. Dar aceste albumuri aŭ și un 
mare păcat: daŭ ornamente luate de pretutindeni fără să se fixeze 
locul și întru câtva, data. Cele din Ardeal sînt în adevăr mai 
strict mărgenite la anume TŢinuturi, dar nici în ele nu se spune 
dacă e vorba de o țesătură nouă sai de una care a fost purtată 
de două, trei generaţii. 

Albumuri artistice, frumoase şi folositoare, sînt în rîndul întăiă 
cele editate de. d. Comşa şi de d-ra Minerva Cosma. 

Din nenorocire Romănia liberă nare publicaţii care să li poată 
sta alături. Şi ea nu sa, îngrijit, măcar ca aceste splendide 
colecţii să se găsească, pentru îndemn şi îndreptare, în fiecare 
sat de la noi. În sfirşit, acum de curînd, directoarea unei secțiuni 
a Asilului Elena Doamna, d-ra Miller-Verghi, a tipărit „Izvoade Stră- 
moşeşti“, o serie întreagă de modèle de cusături care nu sînt luate 
după țesături, ci după săpături și desemne din biserici. Nu totdeauna, 
aceleaşi linii se întîlnesc în desemnele şi sculpturile din biserici și 
în țesăturile noastre, aşa încît de sigur că e o mare greşeală să se 
apropie prea mult aceste lucruri. Cu gust, cu tact, cum se face 
în şcoala, de la Cîmpulungul Bucovinei, se pot lua anume de- 

"semne de ţesături pentru împodobirea, mobilelor, dar trebuie foarte 


multă chibzuială, căci altfel se cade în lucru absolut nepotrivit. 


* 
* * 

Acestea sînt lucrurile, foarte generale, pe care am avut să le 
spun cu privire la portul popular. V'aţi încredințat de caracterul 
lui, dacă nu romănesc, cel puţin pre-romănesc, în legătură 
cu cele maï vechi elemente pe care noi, în rîndul întăiă, 
le-am moștenit. Aţi văzut liniile generale după care se poate 
împărți. Vă veți fi convins de nevoia, de a se păstra caracterele 
acelea bine definite prin muncă de secole, care fixează un cos-- 
tum într'o anume vale. Şi, dacă maţi întreba: ce sar putea 
face pentru păstrarea acestui port, aş răspunde: Să nu se 
creadă că ţeranul ar putea să păstreze oriunde portul în forma, 
lui cea mai veche şi cea maï frumoasă. Ar fi o mare greşeală. 
Oricât ar trimete circulări iubitorii de artă populară prin jude- 
ţele noastre, în multe părți portul nostru nu mai poate fi păs- 
trat pentru că nu maï sînt mînile libere, mînile acelea femeiești 
nepurtate pe plug şi pe sapă, care erai odinioară. Cît se maï 
lucrează, se lucrează astăzi în serile de iarnă, la lumina, slabă 
a lămpii ieftene, şi nu maï e lucrul continui, făcut cu drag de 
inimă şi spor, ca odinioară. Astfel portul nostru popular, în afară 
de anume regiuni, favorisate, are nevoie de sprijinul societăţii 
și al Statului pentru a se păstra. 

Sprijinul acesta îl poate da Statul? Răspunsul e absolut afir- 
mativ: E dator să-l dea, şi-l şi poate dă uşor. Şi iată cum : Statul 
are o sumedenie de şcoli de băieţi şi de fete. La costumul băr- 
bătesc nu ţin aşa de mult, pentru că elementele de înfrumuse- 
ţare sînt puţine, şi în liniile sale generale costumul e potrivit 
pentru aaunca la cîmp, aşa încît țeranii îl vor păstra; dar mă 
gîndesc la portul împodobit al femeii. Sînt multe şcoli de fete, 
internate, unele chiar oficiale, în care se impune o anume uni- 
formă de Ministeriii. E de-a dreptul caraghios însă să se impuie 
o uniformă împrumutată de la pensioanele, de la şcolile catolice 
din Franţa, din Germania sau de aiurea, elevelor din şcolile noastre; 
e de-a dreptul caraghios să se impuie acest costum quasi-mo- 
nahal cînd se poate impune de Ministerii purtarea costumului 
nostru naţional. Toate satele ar putea atunci munci pentru că 
să îmbrace din produsul muncii lor, în condițiuni de ieftinătate 
ca acelea realisate aici, la Drajna-de-jos, pe toate elevele şcolilor 
noastre. ep. 

Al doilea, nu înțeleg de ce, cînd se caută supt atitea raporturi 
să se apropie învăţătoarele de satul lor, de ce sar îngădui ca 


M. EMINESCU: O POESIE INEDITĂ 497 


pe cînd învățătorii de la o bucată de vreme poartă foarte bu- 
curos costumul popular, învăţătoarele să aducă cele mai deşăn- 
tate mode ale orașului între sătence. Căci cred că nu sînt zece 
la sută dintre învăţătoare care să îmbrace portul nostru popular. 
Şi nu numai învăţătoarele, dar chiar şi institutoarele, care nu 
sînt decit învăţătoare de oraş, ar putea foarte bipe să poarte 
acest costum și să ajute astfel a învia în mahalalele orașelor, 
care se ruinează pentru ciipe scumpe și proaste, purtarea veş- 
mîntului popular. 

Prin urmare, toate învățătoarele şi institutoarele să binevoiască 
a îmbrăca portul oamenilor în mijlocul cărora stau! 

E frumos, e ieften — fiindcă e trainic —, şi în cantități mari, 
cu o bună organisare, sar putea lucra şi mai ieften, e folositor, 
— şi e drept să se facă. 

Şi, atunci cînd mii de sate ar lucra pentru aceste costume, 
fără îndoială că sar ridica din noŭ şi printre ţerancele, cliente ale 
croitoreselor evreice ce aŭ năvălit satele, prin respect şi iubire 
portul strămoșesc. O eră nouă sar deschide, nu numai pentru 
frumuseţa, cuprinsă în acest port, dar şi pentru munca naţio- 
nală, ajutată esenţial prin astfel de măsuri și prin urmare pentru 
avîntul economic cel noŭ către buna stare şi independența, deci 
către viitorul politic, al satelor noastre. 

Stenografiat de H. Stall. 


M. EMINESCU. 


O poesie inedită. 
UMBRA LUI DABIJA-Vonă. 


Cum trecen lume toată slava, 
Ca şi un vis, ca spuma undei, 
Sus, în cetate la Suceava, 
Eu zic: Sic transit gloria mundi. 
Pe ziduri negre bate lună: 
Din vechi icoane ;:umai pete 
Supt mine-aud un glas ce sună, 
Un glas adînc, zicind: <Mi-i sete». 
1 Din volumul de Opere Complecte ale lui Mihail Eminescv, pe care-l edi- 
tează la laşi libraril I. V. Ionescu şi N. Georgescu. În fruntea acestul volum 


va fi şi un studiu introductiv scris de d. proiesor A. C. Cuza. 

Și văd ieșind o umbră albă, 
Moşneag bătrîn, purtînd coroană. 
Pe pieptul lui, o sfîntă salbă, 
Pe umeri largi, o scumpă blan>. 
Ea mîna'ntinde blînd: N'ai grijă! 


„«Ce zic nu trece la izvod : 


«Eŭ sînt vestitul Domn Dabija, 
«Sînt moș Istrate Voevod». 


— «Măria Voastră va să 'ndemne 
«Pe neamul rostru în trecut?». 

Ci el cu mîna face semne 

Că nunțeleg ce el a vrut. 

— «Măria Voastră 'nsetoşează 

«De sînge negru și hain ?» 

El capu-și clatină... 

— «De vin, copilul miei, de vin». 


«Cînd eram Vodă la Moldova, 
«Hălăduiam pe la Cotnari. 
«Vierii toți îmi ştiaii slova 
«Şi-aveam şi grivnen buzunar. 
«Pe vinul greii ca untdelemnul 
«Am dat mulți galbeni venetici. 
«Aici lipsește tot îndemnul: 
<În lume mult, nimic aici». 


«La voi, în lumea ceialaltă 

«Fiind cu milă şi dirept, 

«Mai pus cu sfinții laolaltă 

«Si "n raiŭ mă duseră de-a drept. 

«Dar, cum pune Sfintul Petre 

«La ră canon pe-un biet creştin, 

«Cînd cer să beaii, zice: Cume!re, 
«Noi navem cimpoieri şi vin». 


«Şi totuși Domn fusesem, darnic 
<Şi bun de inimă cu toți. 

«De cite ori Val miei Păharnic 
<Umplut-am cupa numai zloți! 

«Căci ce sînt recile mademuri, 
«De aur, pietre şi sidef 

«Pe lîngă vinul copt de vremuri, 
«Pe ling'un haz, pe lîng'un chef l» 


Moldova cu stejari şi cetini 
Ascunde inimi mari de Domni, 
Să bem cu toți, să bem, prieteni, 
Să li vărsăm şi lor în somn; 
Păn'la al zilei blînd luceafăr 

Să bem ca buni şi vechi tovarăși, 
Și toți cu chef, niciunul teafăr. 
Şi, cum sfirșim, săncepem iarăşi. 


Luaţi păharele cu palma, 

lar pe păhar să stringă pumnul 

Şi să cîntăm cu toți de-avalma, 

Diac tomnatec şi alumnul, 

Cîntăm adînc un De profundis, 
Perennis humus erit rex. 

Frumoase vremi! Dar unde-s? Unde-s? 
S'aii dus pe veci! Bibamus Ex...? 


(Mss. Ac. Rom., 2261 şi urm., pp. 959E) 


Orientală. 





Mi-ă sufletul o primăvară 

De floră şi cînturi de chitară. 
Să-ţi cint, iubito, să-ţi mai cint, 
Acum, cînd, tace pe pămînt 
Fiorul urii şi-al durerii ? 
Seninul cald al primăveri 
Nembie iarăşi la iubit : — 

La dorul cel nemărgenit 

De viaţă. — 

O, dă-mi mina-ţi albă 
S'o-ating ca pe o floare dalbă 
Cu buzele ce te-ai, cîntat. 

Pe fruntea mea ce te-a visat, 

Azvirle- a crinilor risipă, 
Acum cînd fiecare clipă 
E-o veşnicie, e un vis 
Cenchide-al vieţii paradis. 
O, vin” acum, cînd cîntă teii! 
Or tremura în cer şi zeii, 
In visul lor, din cînd, în cînd, 
Văzindu-şi sâmenăă, rizind 
Că gustă clipa nemuririi, 
Îmbrăţişați supt bolia firii. 
O, viw! Migdalii şoptitari, 
Ni vor serbători cu flori 
A'ndrăgostirii liturghie. 
Acum, cind clipa-i veșnicie 
Şi-i o poemă orice cint, 
Acum cînd tace pe pămint 
Fiorul urii şi-al durerii, 
Învins de-albastrul primăverii 
În care azi senin mă pierd, 
Las fruntea ta s'o mai dezmierd... 
P. PAPAZISSUc 





Heracleia. 





Un liniştit, pustii, văzduh de seară; 
De piatră grea e parcăntreaga Mare; 
Pe dealul ce de lingă ferm răsare 
Bătrinele ruină sentunecară. 


Nenchipuite stincă privesc în zare, — 
Un uriaş ce stă acum să moară: 
Ale peirii clopote-i sunară 

Şi mina vremii stă să-l şi doboare... 


Şi mă gindesc la vremi îndepărtate 
Cind ele-aŭ fost pentindere.0o cetate, 
Un cuib de vulturi cari-aŭ slăpinit 


Îmbielşugatele ogoare-a terü 


Şi răzvrătirea "mfrigurata Mării, — 
Dar răul vremii noastre l-a zdrobit. 

Acum rămasen parte neatinsă, 

În parte bolovani făcuți grămadă — 
Lăcaş plăcut vultanilor de pradă 

Ce trec pănă departen zarea stinsă. 


Un bolovan din creştet stă să cadă, 
Altul peri în valea necuprinsă ; 

Ci vremii crude nu se detenvinsă, 
Spre partea Mării, singura arcadă. 


Jar, în văzduhul împietrit al serii, 
Răzbate-un murmur care tenfioară, 
Răzbate limpedele cînt al Mării... 


Ruinele adorm visind mărirea 
Acelor vremuri ce de mult zburară 
Spre-abisul stins, ce-i zicem noi: Peirea. 


Aici veniaii corăbii încărcate 
Cu mărfuri din Helləda fericită, 
Aici era cu drag de toţi primită 
Şi munca Asiei îndepărtate. 


Păziaŭ şi legiuni cu forţa oţelită, 
Ce săgetaŭ din cuibul de cetate 
Revolta hordelor învierşunate, 
Tinind a Romei faimă neştin bilă... 


Dar orişice viz? acum e mută : 
Pustiul trist ființa doar şi-o poartă 
Prin gol, şi flori gingâşe cresc 


Acolo, unde viața fu mai vie, 
— Gindind la vremuri ce wo să revie, 
Privesc în jos sărăcăciosul sat turcesc 1.... 


ÎLE te, 
1 Jenisale, jud. Tulcea. 
M. I. Pricop. 

EU N'AM SĂ-ȚI SPUN IUBIREA... 





Eŭ n'am să-ţi spun iubirea, tu n'at să-i ştii comoara; 
Tu n'a! să simți fiorii cu tresăriri de viaţă: 

Ea nu-i dor ce se naşte în zori şi moare seara... 
La ce-aş aprinde'n ochi-ţi senini ca primăvara 
Wăpaia suferinţii, cu-a dragostei povaţă ? 


Ei sînt pe veci pribeagul îndrăgostit de-o şoaptă, 
De-un zîmbet, de o rază, de-o umedă privire: 
Iubirea mea nu-i cîntec ce-acuma se deşteaptă 

La viaţă 'ntăia oară şi spre mormînt se'ndreaptă, 
Ci dragoste eternă cu zboruri peste fire. 


Eŭ nam să-ți spun iubirea, tu n'al să-l ştii comoara 
Că te-am iubit şin visuri şin cînturi, şi poema 
Putea-va ea să poarte în versul el povara? 
La ce-aş aprinde'n ochi-ţi senini ca primăvara 
Văpaia suferinții ce-o port de-atita vreme ?.. 

P. PAPAZISSU, 


Celei dorite. 


DE LENAU 





Zădarnic! tu-mi rămil pierdută!'n zare! 
Strigatu-te-a doar prin pustietatea 
Vieţii dorul mieii fără 'ncetare. 

Dar tulbură 'n zădar singurătatea. 


Mă doare-adinc în piept că niciodată 
Eŭ n'o să scap de-o presimţire mută, 
Căci inima-mi şopteşte 'ndurerată: 
Ea'n lumea asta încă nu-i născută! 


lar ceasurile care'n calea dreaptă 
Copila s'o'ndrumeze sînt chemate, 
Dormind la umbra vremii lor, aşteaptă, 
Cu sarcina de fericiri în spate, 

De blînde fericiri, ce, cînd sînt treze, 
Se'mprăştie la toți, cu mînă plină, 

Pe cari cată să! binecuvinteze 

Spre-a merge'n pas cu scumpa lor regină 


Dar dintre-aceste hore dormitoare, 
Supt chiparoşi, la umbră tăinuită, 
Va duce-o una, blindă, ginditoare, 
La groapa ta cu muşchii acoperită. 


Atunci vor tremura, de dor să se adune 
Şi duhul şi cenuşa ta uitată; 
Copila însă, ca la rugăciune, 
La groapa ta va sta —, plîngînd mişcată. 
Iorcu G. TOMA. 





Durac cel sărac. 
— POVESTE. — 





A fost odată în lumea asta a lui Dumnezeii un om sărman pe care 
îl chema Durac şi, fiindcă nu prea avea avere,lumea îi mai zicea şi: 
cel sărac! Și doar muncia bietul om,—biet să fie de păcatel—din zori 
şi pănă ’n noapte, pe vînt şi pe ploaie, şi degeaba îi era toată truda: 
nimic nu putea agonisi. Vorba ceia: «muncia de se rupea şi două 
în teii! nu putea lega». Și oare avea pentru cine să muncească, vă 
veţi întreba d-voastră, oameni buni? 

Ehei, săracu', de muncit avea pentru cine, căci în casă, o droaie 
de copii mărunţei, cari nu-i daŭ răgaz să steie cu mîinile în sîn. 
Unde mai pui că şi femeia nu mai tăcea din guriţă toată ziulica, 
să-i aducă cele ce trebuie în casă, încît bietul om nu ştia ce să 
facă şi încotro să apuca: În cele din urmă, cînd îl răzbia foamea şi 
nevoia, îşi lua inima ’n dinţi şi se ducea la frate-săi, — căci uităiii 
să vă spun din capul locului că avea un frate foarte bogat. 

Dar, ştiţi vorba romănească: «frate ca frate, dar brinza-i cu bani |» 
«Ce folos că la voi plouă, şi la mine nu ară plugul?» Dacă avea el 
avere multă, era a lui, şi de pomană de ce să dea? Căci aşa sînt 
cei bogaţi, zgirciţi de să-i pici cu luminarea ! 

Zgîrcit era frate-săii, dar nevasta lui era foc şi pară, căci nu 
lăsa pe bărbatu-săi să-ş: ajute fratele, cu toate că era sărac şi. 

avea o casă de copii; ce să mai zicem de ceilalţi nevoiaşi | Aşa-i în 
ziua da azi, dacă ai avere, e bine de tine; dacă nu, răbzi. 

Într'o zi fratele cel bogat i-o fi dat lui Durac ce l-o filăsat inima ; 
măcar de ochii lumii, care vede puţin şi vorbeşte mult, dar de la 
o vreme a contenit cu pomana, căci femeia lui mereii îi zicea: 

— Bre omule! Noi muncim, şi, dacă Dumnezeŭ ni dă, tu să nu-ţi 
baţi joc de munca noastră şi de bunătatea lui Dumnezeii. Ce faci tu 
cu frate-tăi, mie nu-mi place. El, de ce nu munceşte, că, slavă Dom- 
nului, are pentru cine; de ce să şadă ca un trîntor şi să aştepte 
de-a gata? 

— Da”, dă, măi femeie, că munceşte şi el, săracul, dar, dacă nu i-i 
dat să aibă şi el ceva împrejurul lui, ce să-i faci? Aşa ofi el sortit, 
zicea cite odată femei! lui. —0 fi avînd piază rea încuibată în casă, 
şi de aceia..., 

— Eŭ nu ştii, o fi avîad, n'o fi avînd, — scurtă socoteală: De azi 
înnainte, prin casă pe la mine să nu-l mai văd; atita-ţi spun !... 

— De, măi femeie, se scărpină omul în cap de ciudă. Nu-l vei 
mai vedea, şi taci odată! 

Cum vorbiat ei aşa, iaca şi bietul Durac, şi începu a se rugă: 

— Să nu mă lași, frăţioare, că-mi mor copilaşii de foame şi n'am 
încotro |... 

— Iaca bre, ascultă ici la mine, să-ţi spun două vorbe. Să ştii că 
asta-i cea diu urmă dată cînd îţi mai daŭ. De-acu la mire să nu 
mai vii. Maï înţeles? Nu de alta, dar nu vreaii să-mi stric casa din 
pricina ta.. Ai auzit ce ţi-am spus? 

— Bine frăţioare, am auzit; cum să nu, păcatele mele! N'oiti mai 
veni, că pesemne aşa-s eŭ bătut de Dumnezeii, ori am vre-un blăstăm. 
Nu știi ce să mai zic, că-mi vine să-mi ieaŭ lumea n cap... 

Și plecă amărit de la frate-săi, ca să ducă bucurie la cei de-acasă. 

Acuma o ducea şi mai răi. Într'o zi însă, văziud el că nu-i de chip, 
se sfătui cu femeia. 

— Măi nevastă, să-ţi spun eŭ o vorbă. Să plecăm de aici unde-om 
vedea cu ochii, că-s tot oameni peste tot locul, tot o lume și tət un 
Dumneztii ! Aici văd eii că în casa asta nu ni merge, degeaba! 
Slavă Domnului, că beţiv nu siat, cheltuitor nici atîta, de muncit, 
muncesc şi eŭ şi tu dar, de strins acolo ceva brumă de avere, niciun 
chip! Pesemne că nu ni prieşte nouă aici... 

ȘI, nemai stînd mult la ginduri, plecară, luîndu-şi şi el şi femeia 
lui boclucuri pe cît putură, căci din păcate multe n'aveai. Luară 
cîte un băiețaş de mînă, şi aşa, cu căţel, cu purcel, mergea bietul 
Durac în lume, să-şi caute norocul. 

Merseră ei cît or fi mers, cînd iată că ajung la un iaz. Acolo se 
opresc să se odihnească. 

Cum stătea omul aşa, numai își aduce aminte că a uitat ulciorul 
şi că i-ar trebui să iea apă în el, să aibă pe drum, mai ales pentru 
copii. 

Și, cum îi era mare nevoia de el, se întoarse înnapoi să-l caute. 
Cind ajunge el acasă, în pragul uşii, vede şeziad o ființă omenească. 

— Măi, cine să fie, se întreba Durac. 

Cînd colo, cine era? Sirăcia! 

— P'apoi bine, măi omule, cum ai plecat şi m'ai lăsat aicea sin- 
gură ? lea-mă cu tine. Și, nici una, nici două, se cocoţă în spinarea 
Romiînului. 

Bietul Durac, ce să facă?, îşi luă ulciorul şi se întoarse înnapoi 
cu sărăcia în spate, de care-i făcuse pe semne Dumnezeii parte. 

Cum mergea el aşa pe drum, zise, gîndindu-se la nevoia lui: 

— Văleii, sărăcie, că grea belea mai eşti la casa' omului! 

Iar sărăcia, crezînd câ-i zice ei că e grea şi n'o mai poate duce 
în spinare, îi zise: 

— Ei, stăi, că mă pot face şi mai uşoară! Mă fac orice vrei. 

homu îi veni în minte şi o întrebă: 

— Cum ziseşi? Te poţi face orice vrei tu? 

— Cum nu,—se lăcdă sărăcia. 

— Te poţi face şi muscă? 

— Şi 

— Nu te cred! 

— Vrei să mă fac? 

— Fă-tel 

Sărăcia se prefăcu în muscă, precum zisese. 

Omul se făcea că se miră. 

— Vezi, omule, cit pot ei? 

— Văd, dar ce folos că în ulcierul ăsta nu poate intra! 

— Nu pot,eii intra? 

— Nu poţi! 

— Iaca!, şi sărăcia întrâ în ulcior, și zise bucuroasă: vezi, omule, 
că am intrat? Dar n'apucâ bine să-ş' mintuie vorba, că omul, trîn- 
tindu-i un dop cît ziua de mini, cetluindu-l şi pecetluindu-l, zise 
uşurat : 

— De întrat, văd că ai intrat, da’, de ieşit, mat ba, leliţă... 

Bucuros că o găbjise bine, mergea Durac al nostru de parcă nici 
nu atingea pămîntul ! 

Vra să zică asta era toată pricina de nu se alegea cu nimica din 
toată munca lui... 

Dar lasă că i-o jucase el bună ! De aceia o mai ieşi ea diu ulcior, 
cînd i-o creşte lui păr în palmă! 

Cum ajunge la iaz, unde-i era femeia şi copiii, ferindu-se de dinşii, 

şi aruncă ulciorul în apă, legindu-i un pietroiii ca să se ducă mat 
bine la fund, şi zise: 

— Cind mi-oiu vedea ceafa, atunci să mai ieşi de acolo! 

Și, apoi, plecînd uşurat, de parcă i se luase o piatră din spinare, 
se duse la femeie. 

— Ai adus ulciorul, omule ? 

— Da’ de unde, măi femeie; se vede că a venit careva în urma 
noastră şi l-a luat! N'am găsit nici zare de ulcior... Cine l-o fi luat, 
nu ştii. 

Da’ numai el ştia unde văcuia ulciorul şi cu ce mai podoabă 
în el... Se gindise el să-i spuie şi femeii, da’ pe urmă se în- 
toarse. Nu de alta, da' femeia uşor se răsuflă, că dacă tace, o roade 
la inimă! Și se temea să nu afle, canu cumva să-i facă vre-un răti 
şi să-i aducă odorul iar în casă ! Că, de, sînt în lume şi oameni de 
âştia, căci se vede că Dumnezeii a umplut lumea cu ce-a putut. 

Și aşa bietul Durac s:ăpase de-o grijă! Pe malul iazului, îşi în- 
jghebă un bordeiii şi o moară. Și parcă era un făcut... Sa dusese 
vestea de moara lui Durac, şi veniaŭ oameni de prin nouă sate de 
prin prejur, numai şi numai să macine la moara lui. 


(Urmează.) PETRU G. SAVIN. 


FRUMOASA. 


(DIN GRECEȘTE, DUPĂ DIONYSIOS SoLomos.) 





Eŭ am văzut frumoasa : 
Spre alte zări pornia: 
Caicul pe talazuri 
Domol o legăna. . 


Ca un. porumb de spumă 
Ce-şi tinde ăripa, 

Sufă'n pînză vîntul, 

lar pinza flutură. 


Prietenii la maluri 
Priviaă frumoasa mea, 
lar ea, cu-a eï batistă, 
Rizind, îl saluta. 


Salutul eï din urmă 


V. TEMPEANU: PIGMEI 507 


Am stat'să-l văd şi eú... 
Ca o lumină dulce, 
Ce tremură mereu, 


Peri caicu'n zare... 

Ei tot priviam cu dor. 
Și mal vedeam ei pînză, 
Ori spuma undelor ? 


Tărziă pieri batista, 
S'a şters din gîndul miei.. 
Aŭ lăcrămat amicii, 
Am lăcrămat şi eŭ... 


P. PAPAZISSU. 





PIGMEI. 


— DUPĂ HERMANN CONRADI. — 





Timpul sa dus cînd se năşteaŭ eroii, 
Cari urcaŭ, cu facla bărbăţiei, 
Cu-avintul gindului sublim, eroic, 
Cărările "'nflorite ale vieţii 

Tot mai departe, pănă ?n virf departe, 
` De unde se tăia privirii mindre 

În două vălul peste lumea toată, 

Şi peste suflet dăinuia tot pacea. 


S'a dus şi timpul sufletelor mindre ! 
Noi un popor sărman la suflet sintem, 
Ce ne fălim cu ifos de maimuțe 

De *nţelepciunea şi minciuna noastră, 
De-acea minciună ce "mpleteşte lauri 
În jurul ţestelor pustii şi pune 
Coroane mindre peste frunţi înguste 
Şi tămiiază idolii ridicoli. 


Tot ce producem e după şabloane, . 
Şi inima ni vrea femei şi aur. 

Şi nu e nimeni, care să mai poarte 
İn suflet ura contra măscăririi ?.. 
Îngenunchem cu toţii doar la idoli, 
Cintind prohodul libertăţii noastre. 


VIRGIL TEMPEANU, 





4 


LIVADA. 


— PARABOLĂ. — 





Văzuse Radu la vecinul său, moş Vasile, om îmbătrînit într'ale 
lumii, o livadă cu pomi de toată frumuseţa, cu fel de fel de 
roade, care ma! de care mat frumoase, de să le mănînci cu 
ochii. Şi, cum e făcut omul să poftească la toate bunurile ce 
vede, aşa pofti şi moş Radu să aibă şi el o asemenea livadă. 

Cu multă rugăciune ceru lui moş Vasile din toate felurile 
de roade seminţe, şi le puse la răsadniţă să încolţească. 

De lingă casa lut, la poalele une! costişe, se întindea o mîn- 
dreţă de pajişte. Stărui Radu cu feciori! de desfundâ întreaga 
pajişte adînc de tot, fiindcă aşa auzise el că, unde se .sădesc 
pomii, trebuie să se răscolească bine pămîntul dintru'ntăiiă, 
Cînd eraă pe sfirşite — şi doar ţinuse multă vreme asta, 
fiindcă treaba bună se face greii şi cu încetul, şi apot nici nu 
era aşa grabă mare —, tocmai bine încolțiseră seminţele şi cres- 
cuseră lăstari! mari, buni de sădit, 

Dăduse în primăvară, atunci cînd pămîntul e ghioalcă de apă, 
iar mugurii încă n'a încolţit în pomi: atunci se aşeză moş 
Radu la lucru pe sădit. Eraŭ lăstarii sumă, iar livada mică, şi-i 
părea răă să-i arunce. Şi apol gîndia el, <cu cît sînt mai mulţi, 
o să-mi dea roadă mai multă, de o să fac pomană cu tot 
satul». Aşa că i-a sădit pe toţi. 

Trecu un an ca un veac: pomii creştea frumoşi de tot, că-i 
uda, şi muncia moş Radu numai pe ei: nu se vedea nici pic 
de buruiană în livadă, iar, cînd apa nu cădea la vreme de sus, 
avea el de unde să li pună. 

Veni al doilea, şi apoi al treilea an. Li puse moş Radu 
cosoru'n cunună de-l potrivi frumos, şi-i curăţă de omizi, ca să 
nu li mănînce frunza. Omului însă, gîndindu-se la una, î! vine 
în minte şi de alta, şi moş Radu socoti că la ce să stea pă- 

mîntul degeaba pînă or creşte pomii, să dea roadă?l.. Ar 
fi bine să puie şi puţin griă, că doar şi griul e bun, şi-apoi 
locul tot e muncit, şi nici nu e multă muncă: doar să-l semene 
şi să-l culeagă. Zis şi făcut. 

Mă rog, cine n'a văzut livadă, nu poate şti; eŭ am văzut-o. 
Doamne, ce trumuseţă |.. Sus verde, pe supt pomi grîul verde, 
şi cum nu era să răsară el într'un pămînt odihnit şi bine 
muncit ?.. Trecu luna lut Mai, şi după ea veni Iunie: griîul 
creştea turbat, şi pomii se țineaŭ trumoși. 

Cînd fu la seceriş, văzu moş Radu că pe unde fuseseră pomil 
mal frumoşi, ma! stufoşi, mai mari, pe supt ei şi prin prejur 
nu prea rodise griul, iar unde fusese pomii mici, rodise grîul 
bine, dar cam îngălbenise frunza în pomi. Scoase bob mult 
însă, fiindcă era grei la spic griîul, şi aceasta îl făcu să treacă 
toate cu vederea. 

În al patrulea an, sădi porumb, fiindcă, zicea el, maï răsufiă 
şi pămîntul muncindu-l puţin cu praşila şi îngropatul porum- 
bului. Pesemne însă că amestecul. acesta nu prea pria, fiind- 
că văzu iarăşi Radu că pomii pe alocurea se cam sfrijiseră, iar 
pe alocurea porumbul stătuse din crescut şi nu dăduse mai 
nimic, 

Cit despre roade, cam puţine. Se cam luă de gînduri Radu: 
totuşi şi în anul al cincilea sămănă grîă. 

De acum nu maï încăpea îndoială: griul nu ma! dădu atita 
rod; pe unde erai pomii mari, se pierduse de tot, iar unde 
erai pomil mici, aceştia stătuseră din crescut, dînd cu toții 
prea puţine roade. 

Dete fuga Radu şi se plinse lui moş Vasile, înşirîndu-i toată 
isprava. 

— «Cum se poate să faci una ca aceasta, Radule ?»>, îi zise 
moş Vasile. «Tu cînd aï sădit pomii, ce-ai vrut să al: roade 
ori grîu şi porumb ?». 

— «Vezi bine că roade.» 

— <Apol atunci ce-a! căutat să mai semeni grîu şi porumb ? 
O fi bun şi grîul şi porumbul, dar uite că aşa aï luat pute- 
rea pomilor, şi de aceia sai ofilit şi nu daŭ roade. Trebuia 
să-l laşi să prindă putere, iar, după ce se făceati mari şi se 
dădeaii pe rod, atunci puteai pune orice vreai ; vedeai tu singur 
că orice sămăna! nu-l pria în livadă afară de fineaţă, saŭ nu- 


www.dacoromanica.ro 


510 NEAMUL ROMĂNESC LITERAR 


mai făcea răi pomilor. La anul viitor, să nu ma! semeni nimic, 
să laşi pomi! în pace.» 

Aşa a făcut Radu: a ascultat sfatul vecinului maï bătrîn şi 
a lăsat livada numai cu pomii, iar el începură să se indrepte 
şi se puseră pe rod. Ba ia unii din el porniseră lăstări 
de jos de la rădăcină, pe cari îl lăsă Radu să crească, dar, 
văzînd că prea ieai din putere pomilor, atunci, cu toată părerea 
de răii, a trebuit să-i taie pentru a lăsa pomii să crească şi să 
rodească maï în voie. 

Anii treceaii, dar pomi! nu daŭ atita rod cît voiă Radu, şi, 
atunci pe cînd erai roadele tocmai în copt, prinse pe moş 
Vasile trecînd pe acolo şi-l duse în livadă să i se plingă lui, 
ca mai bătrîn, acolo, la fața locului. 

— «Eï, Radule!... Vezi ce-a! făcut?|! De ce nu m’aï întrebat 
dintru ’ntăiŭ ? Cînd aï sădit pomii ăştia, ce socoteală ţi-ai 
făcut tu 2 

A rămas uimit Radu de întrebarea asta: ce văzuse oare moş 
Vasile? Totuşi ît răspunse: «Uite, mă Vasile, am văzut livada 
ta, şi mi-a plăcut; dar ea nu-mi ţinea de cald mie; am 
rîvnit la ea, şi am vrut să am şi eŭ una, dar una din care să 
satur şi pe ai miel şi tot satul, să fac şi eŭ pomană.» 

Începu să rîdă cu hohot moş Vasile: «Bine, mă Radule, 
uite m'ajungi pe mine ?n vîrstă; poți tu să dai aceia cen'al? 
Tu te-a! uitat cît loc al şi cam cîți pomi ar putea încăpea pe 
el? Uite, pomii sînt puşi prea deşi şi de aceia se 'nnăbușă unii 
pe alţii, şi nici nu cresc, nici nu rodesc cum trebuie, şi 'n loc 
să faci pomană, cum vrea! tu, nu rodesc nici pentru al tăi. 
Acum, şi dacă ar fi prea rari, nu-i bine, fiindcă ar prinde locul 
degeaba. Aici, în pămîntul nostru, unui pom îl trebuie cam 
patru paşi lărgime în jurul lui ca să producă mult şi bun.» 

Şi arătă apol pe cari trebuie să ï taie în toamnă, lăsînd pe 
cel mai puternici cu destulă lărgime ca să crească şi să ro- 
dească. 

Îl durea pe Radu în suflet cînd se gîndia că trebuie să taie 
atiția pomi pentru cari pusese atîta grijă, trudă şi timp ca să-i 
crească, şi nici nu-i venia a crede, socotind că-şi rîde vecinul 
de el. Se sfătui el şi cu al lui, şi în sfîrşit se hotărîră: în toamnă 
scoaseră pomii însemnați de moş Vasile, cu multă durere în 

inimă, dar tot prinseră eř bine, că i-au încălzit pe iarnă la foc. 


= . . . . . . . . . . - . . . . . . 


În doï anï se schimbase fața livezil: pomi mari, frumoşi şi 
rod mult, iar în casa lui Radu bielşug şi bucurie. 

Merse Radu cu feciorul lui cel mai mare la moş Vasilesă-i 
mulţămească de sfat, iar acesta, după ce stătu mult de vorbă 
cu ei, maï adăogă: «Îmi pare răi, Radule, că nu m'aţt întrebat 
dintru ’ntăiŭ, fiindcă nu maï aveaţiatita de muncă. Cu toate 
astea îmi pare bine că m'aţi întrebat la vreme, fiindcă pomii 
erai încă tineri, şi s'a putut îndrepta răul. Luaţi seama acuma 
numai ca fiecare din eï să fie îngrijit şi înlocuit la vreme, ca 
să aveţi livada tot aşa de frumoasă». lar Radu, întorcîndu-se 
către teciorul săi, îl zise: «Ia seama, Gheorghe, învaţă şi tu de 
la mine, cum am învăţat şi eŭ de la moşul tăii Vasile, ca, ori 

ude cîte ori vrei să sădești o livadă, trebuie să-ţi măsori întăiti 

locul şi tăria lui, şi numai după asta să sădești pomi După ce 
i-al pus, nu sămăna nimic între el pănă ce n’aŭ prins bine 
s putere. În ăstimp al grijă de-i curăță de lăstari şi de us- 

„cături, să nu li iea puterea, de omizi, să nu li mănînce frunza, 
"şi udă-i cînd este secetă, să aibă de unde trage suc. Cînd vezi 
că îmbătriînesc şi sînt slabi în roadă, înlocuieşte-i la vreme, ca 
să nu înceteze cu rodul de-odată întreaga livadă, fiindcă şi po- 
mul e ca şi omul, iar eŭ nu vreaŭ să ma! păţeşti şi tu vre- 
odată ceia ce am păţit eŭ; că vezi cîtă vreme ni-am pierdut 
cu frumuseța noastră de livadă... Tu a! grijă deci să le orîn- 
„duieşti toate la vreme.» 

Acesta a fost sfatul pe care Radu l-a dat fiulut săi. 

Dacă l-o fi înţeles el în totul, nu ştii. 

Aceia ce ştii e că GEINS cînd era pe ducă, avea, pe lîngă 
alte multe bune, o livadă cu pomi frumoasă de tot. 

Şi maï avea trei feciori tot unul şi unul, fiind că aducîndu-şi 
aminte de sfatul tatălui lor: «şi pomul e ca şi omul», îf î îngri- 
| jise cum se cade. 

CRONIG Ă. 


În noua lucrare a d-lui D. Rousso, Critica textelor şi tehnica 
edițiilor (Bucureşti, 1912, din «Buletinul Comisier istorice a Rot 
măniel», I): Multă erudiție şi varietate de cunoştinţ!, multe sfa- 
turi bune, multă rivnă pentru perfecţiune, şi, dacă sint, prin ur- 
mare, prea multe cerinţi, poate că nu strică.: I se va da câva 
mal puţin, şi totuşi va fi ceva. Pa alocuraa, vioiciun! critice pu- 
teau fi evitate: nu voiii arăta eu care sînt cele nedrepte. 

* De ce d. C. Postescu, director de şcoală care publică în 
«Albina» inscripţii de biserică, le dă greşit ? pe 

